ലോര്ഡ്സ് ടെസ്റ്റിന്റെ രണ്ടാം ദിനം ആര്ക്കൊപ്പം? തകര്പ്പന് പ്രവചനങ്ങളുമായി ആകാശ് ചോപ്ര ഇംഗ്ലണ്ടിനെതിരായ രണ്ടാം ടെസ്റ്റിന്റെ ആദ്യ ദിനം ഇന്ത്യയുടെ ആധിപത്യമായിരുന്നു ക്രിക്കറ്റ് ലോകം കണ്ടത്. മത്സരത്തില് ടോസ് നഷ്ടപ്പെട്ട് ആദ്യം ബാറ്റിംഗിനിറങ്ങാന് നിര്ബന്ധിതരായ ടീം 2763 എന്ന ശക്തമായ നിലയിലാണ് ഒന്നാം ദിനത്തെ കളി അവസാനിപ്പിച്ചത്. ഓപ്പണര് കെ എല് രാഹുല് നേടിയ അപരാജിത സെഞ്ചുറിയും, മറ്റൊരു ഓപ്പണറായ രോഹിത് ശര്മ്മയുടെ തകര്പ്പന് അര്ധ സെഞ്ചുറിയുമായിരുന്നു ആദ്യ ദിനത്തെ ഹൈലൈറ്റ്. ഇപ്പോളിതാ രണ്ടാം ടെസ്റ്റിന്റെ ആദ്യ ദിനം മുന് തൂക്കം നേടിയ ഇന്ത്യ തന്നെയായിരിക്കും രണ്ടാം ദിവസവും ആധിപത്യം നേടുകയെന്ന് ചൂണ്ടിക്കാട്ടി രംഗത്തെത്തിയിരിക്കുകയാണ് മുന് ഇന്ത്യന് ഓപ്പണറും, പ്രശസ്ത ക്രിക്കറ്റ് കമന്റേറ്ററുമായ ആകാശ് ചോപ്ര. ഇന്ത്യ മത്സരത്തില് 375 റണ്സിന് മുകളില് സ്കോര് ചെയ്യുമെന്നും രാഹുലിന്റെ വ്യക്തിഗത സ്കോര് 150 ന് മുകളിലായിരിക്കുമെന്നുംചൂണ്ടിക്കാട്ടിയ ചോപ്ര, മഴദൈവങ്ങള് അനുഗ്രഹിച്ചില്ലെങ്കില് ടെസ്റ്റിന്റെ ഒരു ദിനം കൂടി ഇന്ത്യക്കൊപ്പമായിരിക്കുമെന്നും കൂട്ടിച്ചേര്ത്തു. ഇന്ത്യ 375 റണ്സിന് മുകളില് സ്കോര് ചെയ്യും. അവര് ഇപ്പോള് അതില് നിന്ന് 100 റണ്സ് അകലെയാണ്. അവര് അവിടെയെത്തുമെന്ന് തന്നെ എനിക്ക് തോന്നുന്നു. രാഹുല് 150 റണ്സിന് മുകളില് നേടുമെന്നും എനിക്ക് തോന്നുന്നു. നിലവില് അതിന് 23 റണ്സ് കൂടിയാണ് അദ്ദേഹത്തിന് വേണ്ടത്. ആന്ഡേഴ്സണ് രണ്ട് വിക്കറ്റുകള് വീഴ്ത്തും. ഇതിനോടകം അദ്ദേഹം 2 വിക്കറ്റുകള് വീഴ്ത്തിക്കഴിഞ്ഞു. ഇന്ത്യ ഓളൗട്ടാകുന്നതിന് മുന്പ് 2 വിക്കറ്റുകള് കൂടി അദ്ദേഹം സ്വന്തമാക്കും. ഇംഗ്ലണ്ടിന് വൈകിട്ടത്തോടെ മൂന്നോ അതിലധികമോ വിക്കറ്റുകള് നഷ്ടമാകും. ഇന്ത്യ ഒരുപാട് നിയന്ത്രണം നേടുമെന്നാണ് എനിക്ക് തോന്നുന്നത്. മഴ പെയ്തില്ലെങ്കിലോ, മഴ ദൈവങ്ങള് ഇംഗ്ലണ്ടിനെ സഹായിച്ചില്ലെങ്കിലോ ഒരിക്കല്ക്കൂടി ഇന്ത്യയുടെ ദിവസമായിരിക്കും ഇത്. തന്റെ യൂടൂബ് ചാനലിലൂടെ ആകാശ് ചോപ്ര പറഞ്ഞു.